ರಾಹಿಬಾಯಿ ಸೋಮಾ ಪೋಪೆರೆ

ರಾಹಿಬಾಯಿ ಸೋಮಾ ಪೋಪೆರೆ ಅವರು ಭಾರತೀಯ ರೈತ ಮತ್ತು ಸಂರಕ್ಷಣಾವಾದಿ. 1964 ರಲ್ಲಿ ಜನಿಸಿದ ಇವರು ಸ್ವಸಾಹಯ ಗುಂಪುಗಳಿಗಾಗಿ ಹಯಸಿಂತ್ ಬೀನ್ಸ್ ತಯಾರಿಸುವ ಮೂಲಕ ರೈತರಿಗೆ ಸ್ಥಳೀಯ ಬೆಳೆಗಳಿಗೆ ಮರಳಲು ಸಹಾಯ ಮಾಡುತ್ತಾರೆ. ಬಿಬಿಸಿಯ

(BBC) "100 ಮಹಿಳೆಯರು 2018 "ರ ಪಟ್ಟಿಯಲ್ಲಿರುವ  ಮೂವರು ಭಾರತೀಯರಲ್ಲಿ ಇವರು ಒಬ್ಬರು. ವಿಜ್ಞಾನಿ ರಘುನಾಥ್ ಮಾಶೇಲ್ಕರ್ ಅವರು ರಾಹಿಬಾಯಿ ಅವರಿಗೆ "ಬೀಜ ತಾಯಿ" ಎಂಬ ವಿಶೇಷಣವನ್ನು ನೀಡಿದರು.

 ಆರಂಭಿಕ ಜೀವನ 
ಪೋಪೆರೆ ಅವರು ಮಹಾರಾಷ್ಟ್ರ ರಾಜ್ಯದ ಅಹಮದ್‌ನಗರ ಜಿಲ್ಲೆಯ ಅಕೋಲೆ ಬ್ಲಾಕ್‌ನಲ್ಲಿರುವ ಕೊಂಭಲ್ನೆ ಗ್ರಾಮದವರು. ಅವರು ಔಪಚಾರಿಕ ಶಿಕ್ಷಣವನ್ನು ಪಡೆಯಲ್ಲಿಲ್ಲ. ಅವರು ತಮ್ಮ ಜೀವನದುದ್ದಕ್ಕೂ ಹೊಲಗಳಲ್ಲಿ ಕೆಲಸ ಮಾಡಿದ್ದಾರೆ ಮತ್ತು ಬೆಳೆಗಳ ವೈವಿಧ್ಯತೆಯ ಬಗ್ಗೆ ಅಸಾಧಾರಣ ತಿಳಿವಳಿಕೆಯನ್ನು ಹೊಂದಿದ್ದಾರೆ. ಅವರು ಮಹಾರಾಷ್ಟ್ರದ ಮಹಾದೇವ ಕೋಲಿ ಸಮುದಾಯಕ್ಕೆ ಸೇರಿದವರು.

 ವೃತ್ತಿ 
ರಾಹಿಬಾಯಿ ಸೋಮಾ ಪೋಪೆರೆ ಅವರು ತಮ್ಮ ಕೃಷಿ ಭೂಮಿಯಲ್ಲಿ 17 ವಿವಿಧ ಬೆಳೆಗಳನ್ನು ಬೆಳೆಯುತ್ತಾರೆ. ಅವರನ್ನು 2017 ರಲ್ಲಿ BAIF ಡೆವಲಪ್‌ಮೆಂಟ್ ರಿಸರ್ಚ್ ಫೌಂಡೇಶನ್ ಭೇಟಿ ಮಾಡಿತು.ರಾಹಿಬಾಯಿ ಬೆಂಬಲಿಸಿದ ಉದ್ಯಾನಗಳಲ್ಲಿ ಇಡೀ ವರ್ಷದ ಕುಟುಂಬದ ಆಹಾರದ ಅವಶ್ಯಕತೆಗಳನ್ನು ಪೂರೈಸಲು ಸಾಕಷ್ಟು ಉತ್ಪನ್ನಗಳಿವೆ ಎಂದು ಕಂಡುಹಿಡಿದರು.

ಅವರು ಹತ್ತಿರದ ಹಳ್ಳಿಗಳಲ್ಲಿ ಸ್ವ-ಸಹಾಯ ಗುಂಪುಗಳು ಮತ್ತು ಕುಟುಂಬಗಳಿಗಾಗಿ ಹಯಸಿಂತ್ ಬೀನ್ಸ್ ಅನ್ನು ಅಭಿವೃದ್ಧಿಪಡಿಸಿದರು. ಕೌನ್ಸಿಲ್ ಆಫ್ ಸೈಂಟಿಫಿಕ್ ಅಂಡ್ ಇಂಡಸ್ಟ್ರಿಯಲ್ ರಿಸರ್ಚ್‌ನ ಮಾಜಿ ಮಹಾನಿರ್ದೇಶಕ ರಘುನಾಥ್ ಮಶೆಲ್ಕರ್ ಅವರು 'ಬೀಜ ಮಾತೆ' ಎಂದು ಬಣ್ಣಿಸಿದ್ದಾರೆ. ಅವರು ಸ್ವ-ಸಹಾಯ ಗುಂಪು ಕಲ್ಸುಬಾಯಿ ಪರಿಸರ ಬಿಯಾನ್ಸೆ ಸರ್ವಧಾನ್ ಕೇಂದ್ರದ ಸಕ್ರಿಯ ಸದಸ್ಯೆ  (ಅನುವಾದ: ಕಲ್ಸುಬಾಯಿ ಪ್ರದೇಶದಲ್ಲಿ ಬೀಜ ಸಂರಕ್ಷಣೆ ಸಮಿತಿ). ಹೊಲಗಳಲ್ಲಿ ನೀರನ್ನು ಕೊಯ್ಲು ಮಾಡುವ ತನ್ನದೇ ಆದ ವಿಧಾನಗಳನ್ನು ರಚಿಸಿ ಪಾಳುಭೂಮಿಯನ್ನು ಉತ್ಪಾದಕ ಭೂಮಿಯನ್ನಾಗಿ ಪರಿವರ್ತಿಸುತ್ತಾರೆ. ಅವರು ರೈತರು ಮತ್ತು ವಿದ್ಯಾರ್ಥಿಗಳಿಗೆ ಬೀಜಗಳನ್ನು ಆಯ್ಕೆ ಮಾಡುವ ವಿಧಾನಗಳ ಬಗ್ಗೆ ತರಬೇತಿ ನೀಡುತ್ತಾರೆ, ಫಲವತ್ತಾದ ಮಣ್ಣನ್ನು ಇಟ್ಟುಕೊಳ್ಳುತ್ತಾರೆ ಮತ್ತು ಕೀಟಗಳನ್ನು ನಿರ್ವಹಿಸುತ್ತಾರೆ. ರಾಹಿಬಾಯಿ ಅವರು ನಾಲ್ಕು ಹಂತದ ಭತ್ತದ ಕೃಷಿಯಲ್ಲಿ ನುರಿತವರು. ಮಹಾರಾಷ್ಟ್ರ ಇನ್‌ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿ ಟ್ರಾನ್ಸ್‌ಫರ್ ಫಾರ್ ರೂರಲ್ ಏರಿಯಾಸ್ (MITTRA) ದ ಬೆಂಬಲದೊಂದಿಗೆ ಅವರು ತನ್ನ ಹೊಲದಲ್ಲಿ ಕೋಳಿ ಸಾಕಣಿಕೆ ಕಲಿಯುತ್ತಿದ್ದರೆ.

 ಪ್ರಶಸ್ತಿಗಳು 
link=//upload.wikimedia.org/wikipedia/commons/thumb/0/00/Ram_Nath_Kovind_presenting_the_Nari_Shakti_Puruskar_for_the_year_2018_to_Ms._Rahibai_Soma_Popere_H2019030865839.jpg/220px-Ram_Nath_Kovind_presenting_the_Nari_Shakti_Puruskar_for_the_year_2018_to_Ms._Rahibai_Soma_Popere_H2019030865839.jpg|thumb| ರಾಮ್ ನಾಥ್ ಕೋವಿಂದ್ ಅವರು 2018 ರಲ್ಲಿ ನಾರಿ ಶಕ್ತಿ ಪುರಸ್ಕಾರವನ್ನು ನೀಡುತ್ತಿದ್ದಾರೆ

 BBC 100 ಮಹಿಳೆಯರು 2018 
 ಅತ್ಯುತ್ತಮ ಬೀಜ ರಕ್ಷಕ ಪ್ರಶಸ್ತಿ 
 BAIF ಡೆವಲಪ್‌ಮೆಂಟ್ ರಿಸರ್ಚ್ ಫೌಂಡೇಶನ್ ಅತ್ಯುತ್ತಮ ರೈತ ಪ್ರಶಸ್ತಿ 
 ನಾರಿ ಶಕ್ತಿ ಪುರಸ್ಕಾರ್, 2018, ಭಾರತ ಸರ್ಕಾರದ ಮಹಿಳಾ ಮತ್ತು ಮಕ್ಕಳ ಅಭಿವೃದ್ಧಿ ಸಚಿವಾಲಯದಿಂದ ಸ್ಥಾಪಿಸಲಾಗಿದೆ.
 ಪದ್ಮಶ್ರೀ, 2020 

ರಾಮ್ ನಾಥ್ ಕೋವಿಂದ್ ಅವರು ರಾಹಿಬಾಯಿ ಪೋಪೆರೆ ಅವರಿಗೆ ಪದ್ಮಶ್ರೀ ಪ್ರಧಾನ ಮಾಡಿದರು.ಇದರ ಜೊತೆಗೆ ಜನವರಿ 2015 ರಲ್ಲಿ, ಬಯೋವರ್ಸಿಟಿ ಇಂಟರ್‌ನ್ಯಾಶನಲ್‌ನ ಗೌರವ ಸಂಶೋಧನಾ

ಫೆಲೋ,ಪ್ರೇಮ್ ಮಾಥುರ್ ಮತ್ತು ಭಾರತದಲ್ಲಿನ ಸಸ್ಯ ಪ್ರಭೇದಗಳು ಮತ್ತು ರೈತರ ಹಕ್ಕುಗಳ ರಕ್ಷಣೆಗಾಗಿ ಸರ್ಕಾರಿ ಸಂಸ್ಥೆಯ ಅಧ್ಯಕ್ಷ ಆರ್‌ಆರ್ ಹಂಚಿನಾಳ್ ಅವರಿಂದ ಮೆಚ್ಚುಗೆಯನ್ನು ಪಡೆದರು.

 ಉಲ್ಲೇಖಗಳು 

ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:೧೯೬೪ ಜನನ
ವರ್ಗ:ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು